Kondens er en af de største tekniske udfordringer ved arbejde i køle- og frysehuse. Når en truck køres fra et koldt til et varmere område, dannes der fugt på hele trucken, som kan fryse til is og beskadige truckens komponenter, når man kører ind i det kolde område igen. Derfor anbefaler vi, at man har et afkølet område uden for frysehuset, så kondensdannelsen på truck og last minimeres. Eller trucken holdes uden for det kolde område og først køres ind igen, når den er tør. Et andet alternativ er at lade trucken blive i frysehuset så længe som muligt: li-ion batterier til frysehuse gør det muligt for førere at køre og oplade i frysehuset i længere tid.